Nafarroako Parlamentuko Mahaiak, 2019ko azaroaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

1. Izapidetzeko onartzea María Roncesvalles Solana Arana andreak aurkeztutako gaurkotasun handiko galdera, Nafarroak Estatuari egin beharreko ekarpenaren 2020-2024 bosturtekoaren oinarri-urtea gaurkotzeari begira aurreikusitako epe eta jarduketei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2019ko azaroaren 4an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko foru parlamentari María Roncesvalles Solana Aranak, Legebiltzarreko Erregelamenduan ezarritakoaren babesean, honako galdera hau aurkezten du, Ekonomia eta Ogasuneko kontseilariak azaroaren 7ko Osoko Bilkuran ahoz erantzun dezan:

Zure departamentuak zer epe eta jarduketa darabil gogoan Nafarroak Estatuari egin beharreko ekarpenaren 2020-2024 bosturtekoaren oinarri-urtea gaurkotzeari begira?

Iruñean, 2019ko azaroaren 4an

Foru parlamentaria: María Roncesvalles Solana Arana